B. Osobitná časť

Čl. I 
 
K bodu 1 
 
Pojem „inšpekcia prevádzky“ sa nahrádza pojmom „inšpekcia na odbavovacej ploche“ z dôvodu použitia tohto pojmu v smernici Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská spoločenstva (mimoriadne vydanie Ú. v. EÚ, 7/zv. 8) a v smernici Komisie 2008/49/ES zo 16. apríla 2008, ktorou sa mení a dopĺňa príloha II k smernici Európskeho parlamentu a Rady 2004/36/ES, pokiaľ ide o kritériá na vykonávanie inšpekcií na odbavovacej ploche lietadiel používajúcich letiská Spoločenstva (Ú. v. EÚ L 109, 19. 4. 2008, s. 17) a v prekladoch týchto smerníc do slovenského jazyka uverejnených v úradnom vestníku. Anglický ekvivalent pojmu inšpekcia na odbavovacej ploche (ramp inspection) je v praxi zaužívaný pre výkon tejto činnosti. 

K bodu 2 
 
Pôvodná príloha č. 2 sa nahrádza novou prílohou č. 2, ktorá sa preberá zo smernice Komisie v čiastočnom rozsahu okrem bodu kvalifikácie a systému výcviku inšpektorov a zavádza nový štandardizovaný formulár. 
 
K bodu 3 
 
Obsahuje označenie právneho aktu Európskych spoločenstiev, ktorý je preberaný týmto nariadením vlády do právneho poriadku Slovenskej republiky. 

Čl. II 
 
Navrhuje sa dátum nadobudnutia účinnosti nariadenia vlády 01. 12. 2008.